Razgovor:Mehmed Spaho

message: Ne može se enciklopedija pisati na osnovu nečijeg mišljenja! AnToni(R) 14:41, 18 septembar 2022 (CEST)
replies: text: Predlažem da se ubaci još ovaj tekst o njegovoj smrti: "Prema drugim verzijama njegove smrti, Mehmed Spaho nije umro prirodnom smrću nego je ubijen. Mehmed Sulejmanpašić, novinar turskog lista Cumhuriyet, objavio je 5. jula 1939. godine članak u kojoj tvrdi da je Spaho otrovan i da njegova smrt nije prirodna, tvrdeći da je stav načelnika beogradske policije Drage Jovanovića, koji je „proveo čitavo vrijeme u prostoriji sa Spahinim tijelom, tjerajući svakoga ko se zadržao duže od pola minute", bilo je sumnjivo. Smatralo se da je knez Pavle Karađorđević naredio Spahino ubijstvo zbog toga što je on bio glavna prepreka sprovođenja sporazuma Cvetković-Maček o podjeli Bosne i Hercegovine. Historičar i učesnik NOR-a Mehmedalija Bojić je prenio izjavu Dragana Vujića, zvanog "Spaho", koji je priznao da je otrovao Mehmeda Spahu 1939. godine dok je radio kao konobar u hotelu Srpski kralj".  (H. Kamberović: Mehmed Spaho - Politička biografija, str. 147-150).

text: Mislim da je ovo vjerodostojna referenca, koja se svakako koristi na članku.  Mrjazz123 (razgovor) 14:20, 20 septembar 2022 (CEST)

text: Ovo nije samo mišljenje njene kćerke nego i mnogih historičara i naučnika.

text: Koja je razlika između mišljenja koji govori da je on umro prirodnom smrću i mišljenja da je ubijen? Ako se ne može enciklopedija pisati na osnovu nečijeg mišljenja, zašto se držiš prvog mišljenja, a drugo uklanjaš? Neke od ovih podatak sam preveo sa engleske wikipedije i ne vidim problem sa njihovim administratorima oko ove teme. Ako postoje različiti podaci oko njegove smrti, treba bi prikazati obe teorije, a ne držati se samo jedne, a drugu brisat.

text: Pošto postoji spor oko mišljenja (iako sam citirao izvore) može li neko od administratora/urednika da pregleda moje izvore. Svakako sam htio navesti ove gore reference u članak.
Mrjazz123 (razgovor) 15:32, 18 septembar 2022 (CEST)
Ne potpisujem se drugim imenima nego želim da on pregleda moje izmjene, zato ga spominjem!  Postoji opcija "Spomeni korisnika" Mrjazz123 (razgovor) 15:45, 18 septembar 2022 (CEST)

text: Članak na en.wiki je obilježen kao dikutabilan i sa nedostatkom izvora. Nadalje nije preduslov za ispravnost činjenica ako piše na en.wiki. A navoditi reference knjige ili brošure naziva "Priče i legende..." isto nije cilj Wikipedije, niti se smatra pouzdanim izvorom.
Kao što sam već rekao, razni historičari i naučnici su pisali o njegovoj smrti kao ubijstvo, što sam već gore citirao (Husnija Kamberović, Muhamed Filipović, Šaćir Filandra, Omer Ibrahimagić...). Pogledaj ove izvore. Oni su sasvim pouzdani. Lp Mrjazz123 (razgovor) 17:05, 18 septembar 2022 (CEST)

text: Ne može se pisati u enciklopediji šta neko misli, sluti ili naslućuje, šta je neko čuo i šta pretpostavlja, šta je čuo ili vidio. I Elvisa Presleya je neko neki dan vidio, pa to se ne piše u enciklopediji. Nijedna ozbiljna enciklopedija ne navodi ubistvo Spahe (a na Spaha), nego se samo u jednoj knjizi marginalnog suspektnog historičara navodi ta legenda. Pa ni sam autor nije potvrdio tu činjenicu! Zašto je autor suspektan? Jer navodi nedokazane činjenice u knjizi, te prepričava šta je nekad neko negdje nekome rekao. : Prestani pisati nebuloze! Ja ovdje nisam dežurni policajac, nego administrator, koji ima i druge mogućnosti i prava da suzbije takvo iznošenje vlastitih ili tuđih teza! Smatraj ovo kao upozorenje! AnToni(R) 17:18, 21 septembar 2022 (CEST)
replies: text: :Pošto se enciklopedija ne piše na osnovu nečijeg mišljenja, onda slobodno ukloni i postojeće podatke o njegovoj smrti koje se temelje upravo na mišljenju pojedinaca, prije svega Hadžihasanovića koji kaže da je umro od srčanog udara što je nedokazano jer autopsija tijela nije nikada izvršena. O ovome se pisalo u raznim knjigama (što sam citirao) i mislim da nije lijepo mišljenja historičara gledati kao "legende" i "nebuloze". Upravo zbog ovakvih kontradiktornih podataka o njegovoj smrti htio sam prikazati sva mišljenja ali ti meni opet oštro odgovaraš na sve što napišem kao da imam zle namjere! Čemu ovakve negativne reakcije?  Mrjazz123 (razgovor) 18:04, 21 septembar 2022 (CEST)
replies: text: ::Znaš li da su 3.9. 1921. godine pokušali ubiti Spahu kada je on kao ministar trgovine i industrije boravio u Sloveniji i tom prilikom otvorio ljubljanski velesajam. Pored ceste između Celja i Ljubljane, kuda je trebao proći Spaho s kraljevskim namjesnikom za Sloveniju, bili su komunisti stavili 14 kg eksploziva s paklenim strojem. Atentat nije uspio jer su pronašli eksplozive. Bilo je još nekoliko neuspjelih pokušaja atentata. O tome su pisali Atif Purivatra, Zdravko Dizdar... Mrjazz123 (razgovor) 18:11, 21 septembar 2022 (CEST)

text: ::Na prijedlog korisnika Mrjazz123 uklonjena neprovjerena činjenica Hadžihasanovića o uzrocima smrti. AnToni(R) 18:15, 21 septembar 2022 (CEST)
replies: text: :::Hvala, sad je bolje. Bolje nikako i ne pisat o ovim problemima da ne trošimo živce na jalovim raspravama.  Mrjazz123 (razgovor) 18:33, 21 septembar 2022 (CEST)
thread_title:  Mišljenje